stanford-oval/wikipedia huggingface dataset:
Qawi Nəcmi

| Qawi Nəcmi> Кави Нәҗми Кави Наджми |
| --- | --- |

Henkilötiedot
Syntynyt: Ğabdelqawi Hibət ulı Nəcmetdinov 15. joulukuuta 1901 Simbirskin kuvernementti, Venäjän keisarikunta
Kuollut: 24. maaliskuuta 1957 (55 vuotta) Kazan, Tataarien ASNT, Venäjän SFNT, Neuvostoliitto
Sukulaiset:  Rašid Nežmetdinov (veli)
Qawi Nəcmi (Ğabdelqawi Hibət ulı Nəcmetdinov, tat. Габделкави Һибәт улы Нәҗми / Нәҗметдинов, ven. Габдулкави Гибятович Наджми / Нежметдинов, Gabdulkavi Gibjatovitš Nadžmi / Nežmetdinov; 15. joulukuuta 1901  – 24. maaliskuuta 1957) oli tataaritaustainen neuvostoliittolainen kirjailija ja runoilija.
Nəcmin runoja alettiin julkaista aikakausilehdissä vuodesta 1918. Ensimmäisenä oli kokoelma Öyermələr ("Myrskytuulet"). Vuonna 1925 julkaistiin kokoelma Qabırğası belən tora ("Kysymys on selvä"), mikä sisälsi myös proosatarinoita. Nəcmin tunnetuin teos on sosialistisen realismin klassikko, vuoden 1949 Yazğı cillər ("Kevään tuulet"), joka vuonna 1951 sai Stalin-palkinnon. Sen keskiössä on tarina suuresta tataariperheestä. "Sankarien kohtalot esitetään laajaa historiallista taustaa vasten; he osallistuvat vallankumouksellisiin tapahtumiin ja sitä seuranneeseen elämän uudelleenjärjestelyyn yhteiskunnallisesti". Se käännettiin 26:lle Neuvostokansan kielelle.
Suuren isänmaallisen sodan aikana Nəcmi työskenteli toimittajana. Hänen artikkeleissaan ja esseissään vaaditaan kansallista yhtenäisyyttä, mikä "osoittaa Neuvostoliiton kansan moraalisen ja psykologisen paremmuuden saksalaisiin hyökkääjiin nähden". Sotavuosien runous ylistää isänmaallisuutta ja sotilaallista velvollisuutta.
Nəcmi otti osaa Musa Cəlilin rehabilitointiin. Nəcmi käänsi hänen runokokoelman Moabit dəftəre venäjäksi.
Kazanissa on Qawi Nəcmin mukaan nimetty katu. Hänen veljensä oli shakinpelaja Rəşid Nəcmetdinov.
Gestapo 666

| Gestapo 666 |
| --- | --- |

Tiedot
Toiminnassa:  2000–
Tyylilaji:  Black metal NSBM
Kotipaikka:  Ranska
Laulukieli:  englannin kieli
Jäsenet:  Noktu
Levy-yhtiö:  Blackseed Productions  
Infobox OKNimi-testi OK: 
Gestapo 666 on ranskalainen black metal NSBM -yhtye. Yhtye on perustettu vuonna 2000 ja sen sanoitukset liittyvät vahvasti satanismiin, okkultismiin ja terrorismiin.
Yhtyeellä ei ole koskaan ollut virallista kokoonpanoa.
Diskografia > Albumit

Black Gestapo Metal (2005)
Nostalgiah (2007)
Diskografia > EP:t

Satanic Gestapo (2003)
Diskografia > Demot

Gestapo of Satan (2000)
Black Gestapo Metal (2005)
Diskografia > Splitit

Satanic Warmaster / Gestapo 666 (2004)
Aiheesta muualla

Gestapo 666 Encyclopaedia Metallumissa (englanniksi)
HMS Royal James (1675)

| HMS Royal James |
| --- | --- |

Aluksen vaiheet
Rakentaja:  Portsmouthin telakka
Laskettu vesille:  27. kesäkuuta 1675
Palveluskäyttöön:  25. maaliskuuta 1678
Poistui palveluskäytöstä:  1721
Tekniset tiedot
Uppouma:  1 485 bm
Pituus:  49,71 m (tykkikansi) 41,45 m (köli)
Leveys:  13,72 m
Syväys:  5,59 m
Miehistöä:  780
Aseistus
Aseistus:  100 tykkiä
HMS Royal James oli Englannin kuninkaallisen laivaston vuonna 1675 vesillelaskettu 100-tykkinen ensimmäisen luokan linjalaiva.
Valmistus

Alus tilattiin 1. huhtikuuta 1673 Portsmouthin telakalta, jossa rakennustöistä vastasi Daniel Furzer. Se laskettiin vesille 27. kesäkuuta 1675.
Palvelus

Alus otettiin palvelukseen 25. maaliskuuta 1678 amiraali Sir Thomas Allinin lippulaivana päällikkönään John Wetwang, missä tehtävissä he olivat 28. elokuuta saakka. Aluksen päällikkönä oli 30. marraskuuta Sir William Jennings aluksen ollessa vartiolaivana Portsmouthissa. Alus oli 13. maaliskuuta 1683 alkaen kontra-amiraali Sir Richard Beachin lippulaivana.
Alus palautettiin palvelukseen 6. tammikuuta 1691 amiraali Sir John Ashbyn lippulaivana päällikkönään Edward Stanley, joka kuoli 19. maaliskuuta 1693. Alus nimettiin 3. maaliskuuta HMS Victoryksi. Vuonna 1692 alus oli kontra-amiraali lordi John Berkeleyn lippulaivana. Se osallistui 19.–24. toukokuuta 1692 Barfleurin taisteluun. Huhtikuussa 1693 aluksen päälliköksi tuli Thomas Jennings ja kesäkuussa John Every, joka oli tehtävässä helmikuuhun 1694.
Aluksen uudelleen rakentaminen tilattiin 1694 Chathamin telakalta, missä työstä vastasi Robert Lee. Se laskettiin vesille 1695 ja palautettiin palvelukseen lokakuussa vara-amiraali Matthew Aylmerin lippulaivaksi päällikkönään Thomas Jennings. Tammikuussa 1696 aluksen päällikkönä oli Stafford Fairbourne, helmikuussa Gabriel Hughes ja toukokuussa Edward Whitaker. Alus poistettiin palveluksesta 6. joulukuuta 1697.
Helmikuussa 1702 alus palautettiin palvelukseen, mutta sitä ei miehitetty, päällikkönään David Greenhill. Helmikuussa 1703 aluksen päällikkönä oli Christopher Myngs ja se oli kontra-amiraali Sir John Mundenin lippulaivana. Alus poistettiin palveluksesta toukokuussa.
Alus palautettiin palvelukseen joulukuussa 1704 päällikkönään John Hartnell. Se ankkuroitiin Amiraliteetin 26. tammikuuta 1705 antaman määräyksen mukaisesti ja miehistö siirrettiin HMS Royal Sovereignille. Alus poistettiin palveluksesta 16. helmikuuta.
Alus oli telakalla huollettavana 1709–1714. Se nimettiin 27. elokuuta 1714 HMS Royal Georgeksi, mutta nimi palautettiin 9. syyskuuta 1715 HMS Victoryksi. Alus telakoitiin Portsmouthissa 16. maaliskuuta 1721 romutettavaksi. Alus tuhoutui osittain tulipalossa ja romutettiin. Romuttaminen saatiin päätökseen huhtikuussa.
Hakojärvi (Kuru, Kallio, pohjoinen)

| Hakojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  62°01′09″N, 23°40′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  oja Alkkunalammiin 
Järvinumero:  35.364.1.006
Mittaustietoja
Pinnankorkeus:  190,9 m  
Rantaviiva:  1,905 km  
Pinta-ala:  3,621 ha  
Saaria:  ei saaria 
 fiHakojärvi 
Hakojärvi  on Pirkanmaalla Ylöjärvellä Kallion kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,6 hehtaaria ja se on 900 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,9 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Jänisojan valuma-alueeseen (35.364) se kuuluu. Järven vedenpinnan korkeus on 190,9 metriä mpy.
Ricardo Vidal

Ricardo Vidal
Ricardo Vidalin vaakuna
Ricardo Jamin Vidal (6. helmikuuta 1931 – 18. lokakuuta 2017 Cebu) oli filippiiniläinen kirkonmies. Hän toimi Cebun roomalaiskatolisena arkkipiispana vuodesta 1982 ja sai nimityksen kardinaaliksi 25. toukokuuta 1985.
17. maaliskuuta 1956 papiksi vihitty Vidal oli mukana valitsemassa uutta paavia vuoden 2005 konklaavissa.
Puebla de Sanabria

| Puebla de Sanabria |
| --- | --- |

 Puebla de Sanabria
 Koordinaatit: 42°3′20″N, 6°38′0″W 
Valtio:   Espanja
Itsehallintoalue:   Kastilia ja León
Maakunta:  Zamora
Comarca:  Sanabria
Aikavyöhyke:  UTC+1
Infobox OKVirheellinen NIMI-arvo: 
Puebla de Sanabria on pikkukaupunki Espanjassa Zamoran maakunnassa. Se on Sanabrian comarcan hallinnollinen ja taloudellinen keskus. Kaupunki sijaitsee Zamoran maakunnan luoteisosassa Tera- ja Castro-jokien välisellä alueella. Sanabriajärvi sijaitsee noin kahdeksan kilometrin päässä kaupungista.
Puebla de Sanabriassa on useita historiallisesti ja arkkitehtonisesti merkittäviä kohteita eri vuosisadoilta. Runsaan kulttuuriperintönsä myötä kaupunki merkittiinkin vuonna 1994 historialliseksi kokonaisuudeksi ja vuodesta 2017 lähtien se on ollut osa Espanjan kauneimpien kylien verkostoa (Pueblos más bonitos de España).
Puebla de Sanabrian merkittävimpiä kohteita ovat Benaventen kreivin linna sekä Santa María del Azoguen kirkko. Benaventen kreivin linna on Benaventen neljännen kreivin, Rodrigo Alonso Pimentelin 1400-luvun puolessavälissä rakennuttama täydellinen keskiaikainen linnoitus. Santa María del Azoguen kirkko on puolestaan 1100-luvulla rakennettu romaanilaistyylinen kirkko, jota on kuitenkin muokattu merkittävästi 1500-, 1600- ja 1700-luvuilla. Lisäksi kaupungintalo merkitty rakennusmonumentiksi.
Aiheesta muualla

Kuvia tai muita tiedostoja aiheesta Puebla de Sanabria Wikimedia Commonsissa
Ricardo Teixeira (urheilujohtaja)

Teixeira Johannesburgissa kesäkuussa 2010.
Ricardo Terra Teixeira (s. 20. kesäkuuta 1947) on brasilialainen urheilujohtaja, joka on toiminut Brasilian jalkapalloliiton puheenjohtajana 1989–2012.
Teixeira sai vuonna 2012 tuomion lahjuksen vastaanotosta International Sport and Leisure -yhtiöltä eli ISL:ltä ollessaan Fifan hallituksen jäsen. Tuomion antoi Sveitsin korkein oikeus ja sen mukaan Teixeiran saaman lahjuksen suuruus on yli kymmenen miljoonaa euroa. Fifan johdolla on ollut tiedossa, että lahjuksia on maksettu. Samaan aikaan tuomion sai myös Fifan aiempi puheenjohtaja ja Kansainvälisen olympiakomitean entinen jäsen, Teixeiran entinen appi João Havelange.
Teixeiralla on tilillään aiempiakin väärinkäytöksiä.
Raitamesikko

| Raitamesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Raitamesikot Glycifohia
Laji::  undulata
Kaksiosainen nimi
 Glycifohia undulata  (Sparrman, 1787) 
Synonyymit
 Phylidonyris undulatus 
Infobox OKNimi-testi OK: 
Raitamesikko (Glycifohia undulata) on mesikoiden heimoon kuuluva varpuslintu.
Levinneisyys

Raitamesikkoa tavataan kotoperäisenä Uudessa-Kaledoniassa. Lajia on kuvattu yleiseksi, ja se on luokiteltu elinvoimaiseksi.
Pueblo

| Pueblo |
| --- | --- |

 Koordinaatit: 38°16′1″N, 104°37′13″W 
Valtio:  Yhdysvallat
Osavaltio:  Colorado
Piirikunta:  Pueblo
Pinta-ala:  
 – Kokonaispinta-ala:  117,5 km²
 – Josta vettä:  0,8 km² 
Korkeus:  1 430 m
Väkiluku (2007):  103 495
 – Väestötiheys:  874,7 as./km²
Aikavyöhyke:  UTC–7 (kesäaika UTC–6)
Lempinimi::  Home of Heroes, Steel City, P-Town
 
 http://www.pueblo.us/ 
Infobox OKVirheellinen NIMI-arvo: 
Pueblo on kaupunki Yhdysvaltain Kalliovuorten alueella sijaitsevassa Coloradon osavaltiossa. Sen pinta-ala on 117,5 km² (vettä 0,8 km²) ja asukasluku 104 877 (2009). Asukkaista 76 % on valkoisia, 44 % on latinoverta (2000). Kaupunki on perustettu vuonna 1842.
Aiheesta muualla

Kuvia tai muita tiedostoja aiheesta Pueblo Wikimedia Commonsissa
Gesterby

Gesterby  on kylä Kirkkonummen keskustasta pohjoiseen. Asukkaita on noin 1 500. Kylä on rakenteeltaan kumpuilevaan maastoon rakennettu tiivis kerrostaloalue. Gesterbyhyn kuuluvat myös kerrostalojen eteläpuolella, Kantohaan länsipuolella sijaitseva rivitalokortteli sekä Gesterbyntien länsipuolella sijaitsevat Gesterbyn koulukeskuksen alue ja Gesterbyn omakotialue, johon kuuluvat Hevoshaan ja Hevosmäen alueet.
Historia

Keskiajalla 1200-luvulla Kirkkonummelle alkoi muuttaa Ruotsista uusia asukkaita. Nimi Gesterby vihjaa, että kylän ensimmäiset asukkaat tulivat Gästriklandista, nimen antoivat todennäköisesti aiemmin seudulle muuttaneet naapurit. Gesterby oli Kirkkonummen ensimmäisiä alueita, joita lännestä tapahtunut muutto koski.
Gesterby kuului Porkkalan vuokra-alueeseen vuosina 1944–56, jolloin se oli vuokrattuna Neuvostoliitolle.
Kirkkonummi halusi osansa suuresta 1960-luvun suuresta maaltamuutosta ja osti vuonna 1965 noin 85 hehtaarin Gesterbyn kartanon ja kaavoitti alueelle asuintaloja. Rakennusoikeus annettiin Helsingin Asuntokeskuskunta Hakalle "avaimet käteen" -periaatteella. Rakentaminen aloitettiin elokuussa 1967 niin kiivaasti, että ensimmäiset talot piti tehdä poikkeusluvalla. Uusi asuntoalue kerrostaloineen rakennettiin valmiiksi 1970-luvun puoliväliin mennessä. Asuntoja on noin 3 000 asukkaalle. Kirkkonummella ja etenkin sen kunnanvaltuustossa vastustettiin nukkumalähiön rakentamista. Vuokra-asunnot täyttyivät kuitenkin nopeasti muualta Suomesta tulleista työläisistä, jotka kävivät töissä Nokian kaapelitehtaalla ja muissa teollisuuslaitoksissa.
Gesterbylle on ehdotettu suomenkielistä nimeä Kestilä. [lähde? ]
Väestönrakenteen muutos

Maatalousvaltaisessa ja suurelta osin ruotsinkielisessä kunnassa 1970-luvun suomenkieliset muuttajat aiheuttivat hämmennystä.[lähde? ] Rakennemuutos keskittyi Gesterbyn kylään. Juurettomuuden vaivaamien vuokra-asukkaiden sosiaaliset ongelmat aiheuttivat pilkkanimen "Gangsterby".[lähde? ] Vuosien kuluessa tilanne kuitenkin rauhoittui ja alueelle 2000-luvulla muuttavat hakevat omistusasuntoja. Myös väestön ikääntyminen ja heterogenisoituminen ovat olleet merkittävästi vaikuttamassa alueen rauhoittumiseen.
Palvelut

Alueella on kampaamo, useita päiväkoteja ja suuri Gesterbyn koulukeskus, johon kuuluu ruotsinkielinen peruskoulu (Winellska skolan) ja lukio (Kyrkslätts gymnasium), suomenkielinen ala-aste ja erityiskoulu. Alueella oli aiemmin Siwa-lähikauppa, jonka Kesko lakkautti vuonna 2017. Koulukeskuksen vieressä sijaitsee Gesterbyn museoalue. Uimahalli ja urheilukeskus sijaitsevat kylän välittömässä läheisyydessä. Myös kuntoratoja löytyy koulukeskuksen ympäristön metsistä. Lähistöllä sijaitsee myös viljelypalsta.
Liikenne

Pohjolan Liikenne ajaa Kirkkonummen keskustaan ja sieltä Helsinkiin 1–2 kertaa tunnissa, lisäksi HSL:n linja-autovuoroista seuraavat palvelevat Gesterbytä:
171 - Matinkylä/Mattby (M)
172 - Matinkylä/Mattby (M)
173 - Upinniemi/Obbnäs
174Z - Gesterby
Aiheesta muualla

Gesterbyn koulu (Arkistoitu – Internet Archive)
Gesterbyn koti ja koulu Ry
Rakkauden jälkeen – Kaikki levytykset ja arkistojen aarteita 1963–1988

| Rakkauden jälkeen – Kaikki levytykset ja arkistojen aarteita 1963–1988 Carola |
| --- | --- | --- |

Kokoelmalevyn tiedot
 Julkaistu: 6. huhtikuuta 2011
 Formaatti: CD-levy
 Tyylilaji: jazz, iskelmä
 Levy-yhtiö: Warner Music
Carolan muut julkaisut
| Parhaat: Tulkitsijan taival 2 2005 | Rakkauden jälkeen – Kaikki levytykset ja arkistojen aarteita 1963–1988 2011 | Rakkauden jälkeen – 40 hittiä ja harvinaista helmeä 2011 |
Rakkauden jälkeen – Kaikki levytykset ja arkistojen aarteita 1963–1988 on suomalaisen iskelmälaulaja Carolan (1941–1997) tuotantoa kokoava kahdeksan CD-levyn boksi, joka julkaistiin Warner Musicin kustantamana 6. huhtikuuta 2011. Kokoelma sisältää 97 levytystä ja 72 ennen julkaisematonta versiota sekä satasivuisen kirjan.
Aiheesta muualla

Rakkauden jälkeen discogs.com -sivustolla
Fresh Off the Boat

| Fresh Off the Boat |
| --- | --- |
Tyyli:  tilannekomedia
Kestoaika:  30 minuuttia
Luoja(t):  Nahnatchka Khan
Pääosissa:   Randall Park  Constance Wu  Hudson Yang  Forrest Wheeler  Ian Chen  Lucille Soong  Chelsey Crisp  Ray Wise 
Alkuperämaa:   Yhdysvallat
Alkuperäiskieli:  englanti kiina
Verkko:   ABC  Sub
Esitetty:  4. helmikuuta 2015  – 21. helmikuuta 2020
Tuotantokausia:  6
Jaksoja:  116
Tunnuskappale:  ”Fresh off the Boat” Danny Brownin esittämänä
Tuotanto
Tuottaja(t):   Eddie Huang  Justin McEwen  Rich Blomquist 
Vastaava(t) tuottaja(t):   Jake Kasdan  Nahnatchka Khan  Melvin Mar 
Säveltäjä(t):  Bo Boddie Craig Wedren
Tuotantoyhtiö(t):   Fierce Baby Productions  The Detective Agency  20th Century Fox Television 
Aiheesta muualla
Virallinen sivusto
IMDb 
Fresh Off the Boat on yhdysvaltalainen Nahnatchka Khanin luoma tilannekomediasarja, jonka pääosissa ovat Hudson Yang, Randall Park ja Constance Wu. Sarja perustuu Eddie Huangin oikeaan elämään ja siitä kertovaan vuonna 2013 julkaistuun kirjaan Fresh Off the Boat: A Memoir. Huang toimi sarjan kertojana ensimmäisen kauden ajan.
Sarjan esittäminen alkoi Yhdysvalloissa ABC-kanavalla 4. helmikuuta 2015.
Juoni

Sarja seuraa taiwanilaisen perheen kulkua, kun he muuttavat Washingtonin Chinatownista Orlandoon, Floridaan ja avaavat cowboy-teemaisen pihviravintolan vuonna 1995. Äiti tuskailee sopeutumisen kanssa, perheen isä jahtaa ”amerikkalaista unelmaa” ja Eddiellä on omat ongelmansa koulunkäyntinsä kanssa.
Näyttelijät

| 0 | 1 | 2 |
| --- | --- | --- |
|  Randall Park  | … |  Louis Huang   |
|  Constance Wu  | … |  Jessica Huang   |
|  Hudson Yang  | … |  Eddie Huang   |
|  Forrest Wheeler  | … |  Emery Huang   |
|  Ian Chen  | … |  Evan Huang   |
|  Lucille Soong  | … |  Grandma Huang   |
|  Chelsey Crisp  | … |  Honey   |
|  Ray Wise  | … |  Marvin   |
|  Trevor Larcom  | … |  Trent   |
|  Evan Hannemann  | … |  Barefoot Dave   |
|  Prophet Bolden  | … |  Walter   |
|  Dash Williams  | … |  Brian   |
|  Paul Scheer  | … |  Mitch   |
|  Rachel Cannon  | … |  Deidre   |
|  Luna Blaise  | … |  Nicole   |
Tuotanto

ABC tilasi sarjalle toisen tuotantokauden toukokuussa 2015 ja kolmannen maaliskuussa 2016. ABC tilasi neljännen tuotantokauden toukokuussa 2017 ja viidennen toukokuussa 2018.
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 13 | 4. helmikuuta 2015 | 21. huhtikuuta 2015 |
|  | 2 | 24 | 22. syyskuuta 2015 | 24. toukokuuta 2016 |
|  | 3 | 23 | 11. lokakuuta 2016 | 16. toukokuuta 2017 |
|  | 4 | 19 | 3. lokakuuta 2017 | 20. maaliskuuta 2018 |
Aiheesta muualla

Fresh Off the Boat ABC:n sivustolla (englanniksi)
Fresh Off the Boat Internet Movie Databasessa (englanniksi)
Fresh Off the Boat TV Guiden sivustolla (englanniksi)
Fresh Off the Boat TV.comissa (Arkistoitu – Internet Archive) (englanniksi)
Fresh Off the Boat Twitterissä
/ Fresh Off the Boat Facebookissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fresh Off the Boat)
Käännös suomeksi
Raitanuoliainen

| Raitanuoliainen |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Piikkinuoliaiset Cobitidae
Alaheimo::  Loistonuoliaiset Botiinae
Suku::  Botia
Laji::  striata
Kaksiosainen nimi
 Botia striata  Narayan Rao, 1920 
Katso myös
   Raitanuoliainen Commonsissa 
Infobox OKNimi-testi OKIUCN-testi OK: 
Raitanuoliainen (Botia striata) on Intiasta kotoisin oleva kala. Se kasvaa enimmillään noin 10 sentin mittaiseksi, yleensä muutaman pienemmäksi, 8-senttiseksi. Se viihtyy 23–26-asteisessa vedessä. Se on muita kaloja kohtaan aggressiivinen, esim. monnisia ei saisi viedä kalan seuraan. Lajitovereidensa seuraa se kuitenkin tarvitsee. Ruoaksi sille kelpaavat liha, kasvispitoiset ruokarakeet, tabletit, pakastetut ja kuivatut hyönteisten toukat. Terve, täysikasvuinen naaras on koirasta pulleampi.
Aiheesta muualla

ITIS: Botia striata (englanniksi)
Rakkauden jälkeen (albumi)

| Rakkauden jälkeen Carola |
| --- | --- | --- |

Kokoelmalevyn tiedot
 Julkaistu: 1997
 Formaatti: CD-levy
 Kesto: 64.03
 Levy-yhtiö: Warner music
20 suosikkia – Rakkauden jälkeen on vuonna 1997 julkaistu Carolan kokoelmalevy.
Kappaleet

Rakkauden jälkeen (3:34)
Hava Nagilah (2:36)
Maailmain (3:07)
Nousee päivä (2:30)
Jerusalem (3:35)
Jostain vielä laulun kuulen (3:07)
Herrojen kanssa pellon laidassa (3:01)
Tyttöjen iskijä Mohair Sam (2:18)
Rakastan - saavuthan (3:54)
Mua tuudi hyväillen (4:35)
Maria Maria (3:19)
Agua de Beber (2:35)
La la la (2:26)
Sirkusprinsessa (2:31)
Odotan yksin (2:45)
Yksin (3:04)
Tyttö vuorilta (3:37)
Jos tuulelta siivet saisin (3:55)
Sydämeen jäi soimaan blues (4:22)
Loittonevat askeleet (3:13)
Ricardo Sá Pinto

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ricardo Manuel Andrade Silva Sá Pinto
Syntymäaika: 10. lokakuuta 1972 (ikä 52)
Syntymäpaikka:  Porto, Portugali
Pelipaikka: hyökkääjä
Pituus: 178 cm
Seura
Seura:  Rio Ave
Tehtävä: päävalmentaja
Seurat
| Vuodet | Seura | O | (M) |
| 1992–1994 |  Salgueiros | 57 | (17) |
| 1994–1997 |  Sporting CP | 77 | (20) |
| 1997–2000 |  Real Sociedad | 66 | (6) |
| 2000–2006 |  Sporting CP | 85 | (11) |
| 2006–2007 |  Standard Liège | 21 | (2) |
| Yhteensä | Yhteensä | 306 | (56) |
Maajoukkue
| 1994–2001 |  Portugali | 45 | (9) |
Valmennusura
2010–2011:  Leiria (apuvalm.)
2012:  Sporting CP
2013:  Belgradin Punainen tähti
2013–2014:  OFI Kreeta
2014–2015:  Atromitos
2015:  Belenenses
2016:  Al-Fateh
2017:  Atromitos
2017–2018:  Standard Liège
2018–2019:  Legia Varsova
2019:  Braga
2020–:  Rio Ave
 Seurajoukkueuran tilastot kattavat vain kansalliset sarjat.
Ricardo Manuel Andrade Silva Sá Pinto (s. 10. lokakuuta 1972 Porto, Portugali) on portugalilainen entinen jalkapalloilija, pelipaikaltaan hyökkääjä. Peliuransa jälkeen hän on toiminut valmentajana.
Sá Pinto pelasi pääsarjatasolla Portugalin Primeira Ligan Salgueirosissa ja Sporting Clube de Portugalissa, Espanjan Primera Divisiónin Real Sociedadissa ja Belgian Eerste klassen Standard Liègessä. Sporting CP:ssä hän voitti Portugalin mestaruuden kaudella 2001–2002 ja Portugalin cupin kausina 1994–1995 sekä 2001–2002.
Portugalin maajoukkueessa Sá Pinto pelasi 45 ottelua ja teki yhdeksän maalia vuosina 1994–2001. Hän edusti maataan EM-kisoissa 1996 ja 2000. Sá Pinto oli myös saavuttamassa hopeaa alle 21-vuotiaiden EM-kisoissa 1994.
Qolşärif

| Qolşärif> Колшәриф Кул-Шариф Kul-Šarif |
| --- | --- |
 Moskeija vuonna 2016.
Perustiedot
Sijainti:  Kazanin Kreml, Kazan, Tatarstan, Venäjä
Koordinaatit:  55°47′54.49″N, 49°06′17.32″E
Uskonnollinen käyttö:  Islam
Arkkitehtuuri
Arkkitehdit:  İskändär Säyfullin, Aywar Sattarov
Valmistumisvuosi:  2005
Kapasiteetti:  1700
Infobox OKNimi-testi OK: 
Qolşärif (tat. Колшәриф мәчете, Qolşärif mäçete, ven. Мечеть «Кул-Шариф», Metšet "Kul-Šarif") on Venäjällä Kazanin Kremlissä (Tatarstan) sijaitseva moskeija. Alun perin Qolşärif rakennettiin 1500-luvulla. Se nimettiin runoilija-imaami Qolşärifin mukaan. Hän ja lukuisat oppilaansa kuolivat puolustaessaan Kazania sen piirityksen aikaan vuonna 1552, jolloin Iivana Julman joukkojen toimesta moskeija tuhoutui. Vuoden 1995 syksyllä moskeijan uudelleenrakennus aloitettiin. Sen rakentaminen maksoi noin 400-500 miljoonaa ruplaa, joka paljolti saatiin lahjoituksista. Moskeija avattiin 24. kesäkuuta 2005, Kazanin täyttäessä tuhat vuotta. Moskeija on Euroopan suurimpia.
Qonaqkənd

| Qonaqkənd |
| --- | --- |
 Qonaqkənd
 Koordinaatit: 41°4′17″N, 48°36′32″E 
Valtio:   Azerbaidžan
Piiri:  Quba
Hallinto:  
 – Asutustyyppi:  Taajama
Väkiluku (2010):  1 600
Infobox OKVirheellinen NIMI-arvo: 
Qonaqkənd (ven. Конагкенд, Konagkend) on taajama Azerbaidžanin Quban piirissä. Se sijaitsee Kaukasusvuoristossa Vəlvələçayn sivujoen varrella 64 kilometriä Qubasta lounaaseen. Asukkaita on 1 600 henkeä (vuonna 2010).
Vuosina 1930–1959 Qonaqkənd oli samannimisen hallintopiirin keskus. Vuonna 1964 se sai kaupunkimaisen taajaman statuksen. Paikkakunta tunnetaan siellä kudotuista matoista. Seudun kanta-asukkaat ovat tateja.
Qohir Rasulzoda

| Kokhir Rasulzoda |
| --- | --- |

Tadžikistanin pääministeri
 23. marraskuuta 2013 –  
Edeltäjä:  Oqil Oqilov
Henkilötiedot
Syntynyt: 8. maaliskuuta 1961 (ikä 63)
Lapset:  3
Tiedot
Puolue:  Tadžikistanin kansandemokraattinen puolue
Qohir Rasulzoda (tadžikiksi Қоҳир Расулзода, s. 8. maaliskuuta 1959) on tadžikistanilainen poliitikko, joka on toiminut maansa pääministerinä vuodesta 2013.
Rasulzoda valmistui Tadžikistanin maatalousyliopistosta vuonna 1982. Hän on naimisissa ja hänellä on kolme lasta.